2021. gada Noteikumi Nr.

Rīgā (prot. Nr.   .§)

**Grozījumi Ministru kabineta 2016.gada 24.maija noteikumos Nr.317 „Ārstniecības personu un ārstniecības atbalsta personu reģistra**

**izveides, papildināšanas un uzturēšanas kārtība”**

Izdoti saskaņā ar Ārstniecības

likuma 9.panta pirmo daļu

1. Izdarīt Ministru kabineta 2016.gada 24.maija noteikumos Nr.317 „Ārstniecības personu un ārstniecības atbalsta personu reģistra izveides, papildināšanas un uzturēšanas kārtība” (Latvijas Vēstnesis, 2016, 102.nr.; 2017, 179.nr.; 2018, 128.nr.; 2019, 12., 240.nr.; 2020, 167.nr.) šādus grozījumus:

1.1. Aizstāt 4.2.apakšpunkta ievaddaļā vārdu “medicīnas” ar vārdiem “vispārējās aprūpes”;

1.2. Papildināt noteikumus ar 4.2.3.1 apakšpunktu šādā redakcijā:

“4.2.3.1 apguvušas akreditētu māsas (vispārējās aprūpes māsas) otrā līmeņa profesionālās augstākās izglītības programmu un ieguvušas diplomu par profesionālo augstāko izglītību;”

1.3. Svītrot 4.3.4.apakšpunktā vārdus un iekavas “(medicīnas māsas);

1.4.  Izteikt 20.punktu šādā redakcijā:

“20. Lai veiktu pārreģistrāciju, šo noteikumu [18. punktā](https://likumi.lv/ta/id/282367#p18) minētā ārstniecības persona šo noteikumu [4. pielikumā](https://likumi.lv/ta/id/282367#piel4) norādīto informāciju reģistram tiešsaistes režīmā iesniedz ne agrāk kā 90 dienas un ne vēlāk kā 30 dienas pirms reģistrācijas termiņa beigām vai attiecīgi iesniedz inspekcijā iesniegumu ([4. pielikums](https://likumi.lv/ta/id/282367#piel4)) par profesionālo zināšanu vai prasmju apguvi vai pilnveidi attiecīgajā profesijā reģistrācijas termiņa laikā, pievienojot informāciju apliecinošu dokumentu kopijas vai uzrāda šo dokumentu oriģinālus:

 20.1. vismaz 150 akadēmisko stundu apjomā, bet vecmātes vai māsas palīga, zobārsta asistenta profesijā – vismaz 100 akadēmisko stundu apjomā, tai skaitā profesionālo zināšanu pilnveidi neatliekamās medicīniskās palīdzības sniegšanā, vai par profesionālās atbilstības pārbaudes sekmīgu nokārtošanu attiecīgajā profesijā,

20.2. māsas (vispārējās aprūpes māsas) profesijā vismaz 100 akadēmisko stundu apjomā, tai skaitā no obligātajā daļā ietvertajām tēmām vismaz 80 akadēmisko stundu apjomā (6.pielikuma 1.punkts), no kurām obligāta ir profesionālo zināšanu pilnveide neatliekamās medicīniskās palīdzības sniegšanā vai par profesionālās atbilstības pārbaudes sekmīgu nokārtošanu attiecīgajā profesijā,

20.3. māsas (vispārējās aprūpes māsas), kuras praktizē pamatspecialitātēs, vismaz 100 akadēmisko stundu apjomā, tai skaitā no obligātajā daļā ietvertajām tēmām vismaz 50 akadēmisko stundu apjomā (6.pielikuma 1.punkts), no kurām obligāta ir profesionālo zināšanu pilnveide neatliekamās medicīniskās palīdzības sniegšanā, un no mainīgajā daļā ietvertajām tēmām attiecīgajā pamatspecialitātē vismaz 30 akadēmisko stundu apjomā (6. pielikums 2.punkts) vai par profesionālās atbilstības pārbaudes sekmīgu nokārtošanu attiecīgajā profesijā.”

1.5. Papildināt noteikumus ar 60.8, 60.9, 60.10 un 60.11 punktu šādā redakcijā:

“60.8 Noteikumu 4.2.apakšpunktā minētās ārstniecības personas, kuras līdz 2021.gada 31.decembrim reģistrētas reģistrā, mainoties profesijas nosaukumam, ir tiesīgas turpināt patstāvīgu profesionālo darbību māsas (vispārējās aprūpes māsa) profesijā līdz reģistrācijas termiņa beigām.

60.9 Līdz 2026.gada 31.decembrim šo noteikumu 60.8 punktā minētās ārstniecības personas pārreģistrācija tiek veikta atbilstoši noteikumu 3.2. apakšnodaļā noteiktajai kārtībai, nepiemērojot 20.2. un 20.3. apakšpunktā noteikto stundu dalījumu obligātajā un mainīgajā daļā;

60.10 Noteikumu 4.2.apakšpunktā minētā ārstniecības personas, kurām atbilstoši ārstniecības personu specialitāšu klasifikatoram 2021.gada 31.decembrī ir derīgs ārstniecības personas sertifikāts, ir tiesīgas turpināt patstāvīgu profesionālo darbību māsas (vispārējās aprūpes māsa) profesijā. Piešķirtie sertifikāti ir derīgi līdz sertifikāta derīguma termiņa beigām. Pēc sertifikāta derīguma termiņa beigām pārreģistrāciju veic māsas (vispārējās aprūpes māsa) profesijā.

60.11 No 2022.gada 1.janvāra Noteikumu 4.2.apakšpunktā minētā ārstniecības persona, kurai atbilstoši ārstniecības personu specialitāšu klasifikatoram 2021.gada 31.decembrī ir derīgs ārstniecības personas sertifikāts vai līdz 2022.gada 1.augustam ir iegūts izglītības dokuments par attiecīgās specialitātes apguvi:

60.11 1. bērnu aprūpes māsas pamatspecialitātē drīkst turpināt patstāvīgi nodarboties ar ārstniecību pamatspecialitātē: māsas (vispārējās aprūpes māsas) specializācija bērnu aprūpē;

60.11 2. anestēzijas, intensīvās un neatliekamās aprūpes māsas pamatspecialitātē drīkst turpināt patstāvīgi nodarboties ar ārstniecību pamatspecialitātē: māsas (vispārējās aprūpes māsas) specializācija anestēzijas un intensīvajā aprūpē;

60.11 3. operāciju māsas pamatspecialitātē drīkst turpināt patstāvīgi nodarboties ar ārstniecību pamatspecialitātē: māsas (vispārējās aprūpes māsas) specializācija perioperatīvajā aprūpē;

60.11 4. garīgās veselības aprūpes māsas pamatspecialitātē drīkst turpināt patstāvīgi nodarboties ar ārstniecību pamatspecialitātē: māsas (vispārējās aprūpes māsas) specializācija psihiatriskajā un narkoloģiskajā aprūpē;

60.11 5. transfuzioloģijas māsas papildspecialitātē drīkst turpināt patstāvīgi nodarboties ar ārstniecību metodē: transfuzioloģijas metodē māsas praksē;

60.11 6. nieru aizstājējterapijas un nefroloģijas aprūpes māsas papildspecialitātē drīkst turpināt patstāvīgi nodarboties ar ārstniecību metodē: nieru aizstājterapijas metode;

60.11 7. diabēta aprūpes māsas papildspecialitātē drīkst turpināt patstāvīgi nodarboties ar ārstniecību metodē: diabēta pacientu apmācības metode māsu praksē.”

1.6.  Izteikt 1.pielikuma 1.punkta „Profesiju saraksti” 1.1.punkta „Ārstniecības personu profesijas” 3.rindu šādā redakcijā:

“3. Māsa (vispārējās aprūpes māsa)”

1.7.  Izteikt 1.pielikuma 3.punkta „Ārstniecības personu izglītības klasifikators (atbilstoši izglītības dokumentam) 8.rindu šādā redakcijā:

|  |  |  |  |
| --- | --- | --- | --- |
| “8. | 36 | Māsa (vispārējās aprūpes māsa) | Māsa (vispārējās aprūpes māsa) |
|  |  |  | Medicīnas māsa |
|  |  |  | Māsa” |

1.8. Svītrot 1.pielikuma 4.punkta „Ārstniecības personu klasifikators” 4.1.apakšpunkta „Profesijas, pamatspecialitātes un apakšspecialitātes” 56. ,57., 58., 59., 60., 61., 62. un 63.rindu.

1.9.  Papildināt 1.pielikuma 4.punkta „Ārstniecības personu klasifikators” 4.1.apakšpunkta „Profesijas, pamatspecialitātes un apakšspecialitātes” ar 90., 91.,92.,93.,94. rindu šādā redakcijā:

|  |  |  |  |  |  |  |
| --- | --- | --- | --- | --- | --- | --- |
| “90.  | n120 | Māsa (vispārējās aprūpes māsa) |  |  |  |  |
| 91.  |  |  | n121 | Māsas (vispārējās aprūpes māsas) specializācija bērnu aprūpē |  |  |
| 92.  |  |  | n122 | Māsas (vispārējās aprūpes māsas) specializācija anestēzijā un intensīvajā aprūpē |  |  |
| 93. |  |  | n123 | Māsas (vispārējās aprūpes māsas) specializācija perioperatīvajā aprūpē |  |  |
| 94. |  |  | n124 | Māsas (vispārējās aprūpes māsas) specializācija psihiatrijā un narkoloģijā” |  |  |

1.10.  Svītrot 1.pielikuma 4.punkta „Ārstniecības personu klasifikators” 4.2.2. apakšpunktu „Māsas (medicīnas māsas) profesijas papildspecialitātes”.

1.11. Papildināt 1.pielikuma 5.punkta „Ārstniecisko un diagnostisko metožu klasifikators” 5.3.apakšpunktu „Ārstnieciskās un diagnostiskās metodes citu ārstniecības personu praksē” ar 9., 10., 11. rindu šādā redakcijā:

|  |  |  |
| --- | --- | --- |
| “9. | M74 | Diabēta pacientu apmācības metode māsu praksē |
| 10. | M75 | Transfuzioloģijas metode māsas praksē |
| 11. | M76 | Nieru aizstājterapijas metode |

1.12. Papildināt noteikumus ar 6.pielikumu šādā redakcijā:

“6. pielikums

Ministru kabineta

2016. gada 24. maija

noteikumiem Nr. 317

**Māsas (vispārējās aprūpes māsas) profesionālās kompetences pilnveides tēmas**

**1. Profesionālās kompetences pilnveides obligātās daļas tēmas**:

1.1. Uz pierādījumiem balstīta aprūpe (aprūpes process)

1.2. Profesionālā ētika

1.3. Pacientu drošība

1.4. Neatliekamā medicīniskā palīdzība

1.5. Darba vide un personāla arodveselība

1.6. Hronisku pacientu aprūpe

1.7. Veselības aprūpes sistēma un organizācija

1.8. Infekciju kontrole

1.9. Pacientu izglītošana

1.10. Profesionālā identitāte

1.11. Klīniskās procedūras

1.12. Pacientu aprūpe ķirurģisku saslimšanu gadījumā

1.13. Pacientu aprūpe interno saslimšanu gadījumā

1.14. Pacientu aprūpe primārajā veselības aprūpē

**2. Profesionālās kompetences pilnveides mainīgās daļas tēmas:**

2.1. Pacientu aprūpe psihiatrijā un narkoloģijā

2.2. Bērnu aprūpe

2.3. Anestēzija un intensīvā aprūpe

2.4. Perioperatīvā aprūpe

2.5. Funkcionālā diagnostika māsas praksē

2.6. Endoskopija māsas praksē

2.7. Diabēta pacientu apmācības metode māsu praksē

2.8. Transfuzioloģija māsas praksē

2.9. Nieru aizstājterapija māsas praksē

2.10. Mākslīgās asinsrite māsas praksē

2. Noteikumi stājas spēkā 2022.gada 1.janvārī.

Ministru prezidents A. K. Kariņš

Veselības ministrs D. Pavļuts

Iesniedzējs: Veselības ministrs D. Pavļuts

Vīza: Valsts sekretāre D. Mūrmane-Umbraško